
4980  Златоград, област Смолян, ул. ”Стефан Стамболов” № 1
тел: 03071 20-48;  www.zlatograd.bg    е-mail:  obs_zlatograd@abv.bg
                         Препис – решение:
Прието на редовно заседание на ОбС – Златоград, проведено на 24.01.2024 г., Протокол №  8 
ПО ТОЧКА: десета
ОТНОСНО: Докладна записка от Общинските съветници: Александър Илийков, Антон Симеонов, Вергиния Топчиева, Величко Сидеров, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова по вх. № ОС–850 / 11.01.2024г., относно: Образуване на еднолично търговско дружество с ограничена отговорност със 100% общинско участие в капитала на дружеството, което да поеме всички строителни дейности на Община Златоград, извършвани на територията на общината.
ОбС прие 

Р Е Ш Е Н И Е   № И 49


На основание чл.21, ал.1, т.9 от Закона за местното самоуправление и местната администрация, чл.62, ал.2 и чл.147, ал.2 от Търговския закон и чл.4 и 5 от Наредба № 17 за условията и реда за упражняване правата на Община Златоград в търговските дружества с общинско участие в капитала, за участие на общината в граждански дружества и сдружения с нестопанска цел, Общински съвет- Златоград

Р Е Ш И: 

1. Да се образува еднолично търговско дружество с ограничена отговорност със 100% общинско участие в капитала на дружеството, което да поеме строителни дейности на Община Златоград, извършвани на територията на общината. 
Наименование (търговска фирма) на едноличното дружество с ограничена отговорност: „Златоград-Строй“ ЕООД.
Седалище и адрес на управление: гр. Златоград: ул. „Стефан Стамболов“ № 1.
Предмет на дейност: изграждане, поддържане, ремонт, модернизация и реконструкция на общински сграден фонд, улици, площади, тротоари, зони за паркиране, електрозарядни станции, общински търговски, културни и образователни сгради и съоръжения; изграждане, поддържане, ремонт, модернизация и реконструкция на общински жилищен фонд; изграждане, поддръжка, косене, оформяне, ремонт, модернизация и реконструкция на зелените площи, затревяване, засаждане на цветни лехи в паркове, градинки, зони за рекреация и отдих, поддържане на детски и спортни площадки, поддръжка, ремонт, реконструкция и модернизация на гробищни паркове, чистене на сняг и опесъчаване на тротоари и алеи, пролетно почистване, резитба на клони и почистване на есенни листа, метене и почистване на улици и тротоари, ремонт и поддръжка на общински пътища, улични настилки, алеи и тротоари; изграждане, поддръжка и ремонт на осветление на улици, паркове, алеи и площади, стопанско и битово строителство, благоустройство и регионално развитие, изграждане, поддръжка, ремонт, модернизация и реконструкция на общински спортни обекти и съоръжения, общински пазари и тържища; производство, вътрешна и външна търговия; както и всяка друга дейност, незабранени от закона. При осъществяването на своята стопанска и търговска дейност Дружеството действа в нормални пазарни условия, стреми се да реализира печалба и самостоятелно понася загубите от извършване на дейността си. За дейностите, за които се изисква лиценз и/или е налице разрешителен режим, ще бъдат осъществявани след издаването на лиценз, съответно получаването на разрешително.
Едноличен собственик на капитала: Община Златоград, с ЕИК 000614938.
Капитал: 30 000 лева (тридесет хиляди лева), разпределен на триста (триста) дяла, с номинална стойност на всеки един дял 100 лева (сто лева). Капиталът да бъде преведен изцяло от Община Златоград по набирателна сметка на дружеството в учредяване в обслужващата банка.
2. Приема Учредителен акт на  „Златоград-Строй“ ЕООД, неразделна част от настоящото решение.
3. След влизане в сила на настоящото решение Общински съвет-Златоград да избере управител на „Златоград-Строй“ ЕООД и да определи възнаграждението му, като се упълномощи Кмета на Община Златоград да сключи с него договор за управление.
4. Избраният управител да предприеме действия за вписване на новообразуваното дружество в Търговския регистър.
5. Възлага на Кмета на Община Златоград изпълнението на настоящето решение в срок до 1 / един /месец след влизане в сила на решението на Общински съвет Златоград.

ЕМИЛИЯ КРЪСТЕВА
Председател на Общински съвет 
на Община Златоград

Протоколирал: 
Марияна Михайлова,

